Jeg fikk meg en noe annerledes taxitur i Bergen

Det var fabelaktig underholdning.

Publisert Publisert 16. desember 2015

GULLKORN: Kjell Eirik Jacobsen er nordlending og vant med grov språkbruk. Taxituren i Bergen ble en annerledes og morsom opplevelse, så han bare måtte dele den. - Det var fabelaktig underholdning, skriver han. Foto: Scanpix

Debattinnlegg

Kjell Eirik Jakobsen Karmøy, opprinnelig fra Nord Norge

Denne artikkelen er over fire år gammel

Vi gjør oppmerksom på sterk språkbruk i innlegget.

Jeg fikk meg en noe annerledes taxitur i Bergen, et artig innslag i hverdagen. Fabelaktig underholdning.

Jeg: Heisann, jeg skal til Michael Krohns gate 30. Taxisjåføren: FAEN, HÆLVETE ALTSÅ. NO MIDT I RUSHTIDEN OGSÅ, FAEN!

Jeg: ...

Taxisjåføren: EG KJØRER FAEN IKKJE IBSENSGATE!

Jeg: Eh, nei, det spiller ingen rolle for meg, jeg er ikke så...

Taxisjåføren: IBSENSGATE É ET JÆVLA HÆLVETE NO PÅ DENNE TIDEN. KOMMER FAEN IKKJE AV FLÆKKEN!

Jeg: Nei...

Kjell Eirik Jacobsen

Han velger tydeligvis en annen vei enn Ibsensgate, og kjører ned en ganske bratt bakke i en smal gate. Det var fint og klart vær i dag, men litt kaldt — og det så småglatt ut på veien. Foran oss er en fyr på sykkel.

Jeg: Småkaldt i dag, er det glatt eller?

Taxisjåføren: HÆ?

Jeg: Jeg synes det er modig av han foran oss å sykle ned her...

Taxisjåføren: HÆLVETES SYKLIST. EG É FAEN MEG SÅ DRITTLEI AV Å LIGGE BAK JÆVLA SYKLISTER, SÅ DET GIDDER EG FAEN IKKJE LÆNGRE!

Han gir på, og kommer seg forbi syklisten. Litt lenger ned i bakken kommer en taxi i motsatt kjøreretning. Veien er så smal at det ikke går to biler i bredden. Min taxisjåfør blir nødt til å kjøre inn til siden for å slippe den andre forbi.

Taxisjåføren: FAEN, HÆLVETES IDIOT. KÆM I HÆLVETE HAR GITT DEG LOV TE Å KJØRE DROSJE?! HÆLVETE!

Jeg: Trangt her, pleier ofte å være det i sånne gamle byer...

Taxisjåføren: TRANGT!? SPØR DU MEG E FAEN MEG HELE BERGEN UTDATERT. EG É SÅ DRITTLEI AV KØ OG HÆLVETE AT DU ANER DET FAEN IKKJE.

Jeg: Er ikke så glad i kø selv, jeg.

Taxisjåføren: EG É DRITTLEI! NO SKA DU SE, DET É SIKKERT KØ HELE FAENS VEIEN DIT DU SKAL. DU HADDE SPART EN HÆLVETES TID OM DU HADDE GÅTT!

Jeg: Ja, jeg er ikke så kjent i Bergen. Har det forsåvidt ikke så travelt heller.

Det viser seg at på magisk vis så er det ikke kø akkurat der taxisjåføren spådde at alle bilkøers mor skulle være.

Taxisjåføren: HÆLVETE, KA FAEN!? KLOKKEN É JO TRE! DET É JO FAEN IKKJE EN BIL HER, NO TROR EG FAEN MEG DU KØDDER MED MEG!

Jeg: Kult, litt flaks må vi jo ha.

Taxisjåføren: FLAKS?! DET HER É FAEN MEG SKUMMELT! HER SKAL DET VÆRE EN HÆLVETES KØ NO. EG SKJØNNER FAEN MEG INGENTING!

På radioen er nyhetssendingen i gang og hovedtema er at Erna Solberg har gjort rokkeringer blant ministrene. Per Sandberg skal bli fiskeriminister.

Taxisjåføren: HÆ?! HØRTE DU DET?!

Jeg: Om Per Sandberg?

Taxisjåføren: KA I HELVETE VET PER SANDBERG OM FISK! DET E FAEN MEG DEN STØRSTE JÆVLA VITSEN EG HAR HØRT!

Jeg: Ja, pølseminister hadde sikkert passet bedre.

Taxisjåføren: DET É FAEN IKKJE MULIG. PER SANDBERG FISKERIMINISTER - NÅKKE SÅ INN I HELVETE IDIOTISK! KA FAEN SKAL HAN GJØRE? HETSE FISK?!

Jeg: He he.

Taxisjåføren: SYLVI LISTHAUG SOM MINISTER FOR INNVANDRING, NO LER EG MEG FAEN FLÆKK IHEL! HON DÆR SNIKEN DÆR, KAN FAEN MEG SNIKEST INN KOR FAEN SOM HÆLST!

MICHAEL KROHNS GATE TRÆDVE! DET É DÆR BORTE DET.

Jeg: Flott.

Jeg betaler og ønsker han en fortsatt fin dag.

Taxisjåføren: Takk, ha en fin dag du også!

Jeg går ut av bilen, litt forfjamset over at taxisjåføren så brått slo over til innestemme.

Butikken i Michael Krohns gate 30 var nedlagt. Det var ca. to kilometer å gå til sentrum.

Jeg gikk, livet er herlig!

Innlegget ble først publisert på Kjell Eirik Jacobsen sin Facebook-profil. Likte du det? Del det med vennene dine på Facebook!

Les også disse sakene fra debatt:

Nokon har bløffa dykk:

Les også - Kjære unge, stressa, utslitne jenter

Feirer sin første jul som jente:

Publisert Publisert: 16. desember 2015 13:34 Oppdatert: 16. desember 2015 14:46

Takk for at du leser BT Ikke gå glipp av alle nyheter fra Vestlandets største avis. Bli abonnent